Ko‘chirilgan raqamlar markazlashtirilgan bazasi

- yashash manzili (doimiy yoki vaqtincha ro‘yxatdan o‘tgan manzili);
- fuqaroligi;
- shaxsni tasdiqlovchi hujjat rekvizitlari: seriyasi, raqami, berilgan sana, kim tomonidan berilgani, JShShIR;
- aloqa uchun telefon raqami;
- elektron pochta manzili (agar mavjud bo‘lsa).
Operator o‘zining dasturiy-apparat vositalaridan foydalangan holda Abonent ma’lumotlariga ishlov beradi.
3.1.1. Abonentning Shaxsiy ma’lumotlariga ishlov berish Operator tomonidan, shuningdek Operatorning topshirig‘iga ko‘ra ish
tutayotgan uchinchi shaxslar tomonidan quyidagi maqsadlarda amalga oshiriladi:
- Aloqa xizmatlari uchun debitorlik qarzini undirish;
- Ro‘yxatga olish blanklari va Shartnomaga oid boshqa hujjatlarni saqlash;
- Abonentning bo‘nak tarzida kiritgan pul mablag‘larini qaytarish;
- Operator yoki Abonentning huquqlari va qonuniy manfaatlarini amalga oshirish hamda Shartnomani ijro etish bilan uzviy bog‘liq
bo‘lgan boshqa hatti-harakatlarni
bajarish;
- Operator O‘zbekiston Respublikasining amaldagi qonun hujjatlari talablariga rioya etishi uchun.
3.1.2. Abonent quyidagilarga o‘z roziligini beradi:
- Shaxsiy ma’lumotlarni to‘plash, tizimga solish, saqlash, o‘zgartirish, to‘ldirish, qo‘llash, berish, tarqatish, topshirish,
shaxssizlantirish,
chiqarib olish, nusxa olish va yo‘q qilish yo‘li bilan Operator Abonentning Shaxsiy ma’lumotlariga ishlov
berishi;
- yuqorida aytilgan Shaxsiy ma’lumotlarga ishlov berish to‘g‘risida uchinchi shaxslarga topshiriq berilishi, shuningdek Abonent
to‘g‘risidagi ma’lumotlar ularga ishlov berilishi uchun uchinchi shaxslarga berilishi, jumladan uchinchi shaxslar abonentlarga
xizmat ko‘rsatishi uchun ularga ma’lumotlar berilishi.
Ushbu bandga muvofiq berilgan rozilik shunday rozilikni olish zarurati O‘zbekiston Respublikasining amaldagi normativ-huquqiy
hujjatlarida ko‘zda tutilgan hollarga taalluqlidir.
Abonentning Shaxsiy ma’lumotlari va Abonent haqidagi axborot bazasiga kiritilgan ma’lumotlarni,
shu jumladan
telekommunikatsiya siri hisoblanuvchi ma’lumotlarni huquqni muhofaza qilish organlarining hamda boshqa davlat organlarining
so‘roviga ko‘ra taqdim etish qonun hujjatlariga muvofiq amalga oshiriladi.
3.2. Abonent bilan Operator o‘rtasida Aloqa xizmatlarini ko‘rsatish to‘g‘risidagi Shartnoma yozma yoki elektron shaklda Operator
Ofislarida yoki Operator Dilerining Ofislarida, Taraflar Ro‘yxatga olish blankini imzolashi yo‘li bilan tuziladi.
Elektron shaklda shartnoma tuzishda, Abonentning shaxsini aniqlash uchun Operator tegishli axborot resurslari orqali Abonent
tomonidan taqdim etilgan ma’lumotlaridan foydalanadi.
3.3. Tararflar tomonidan Ro‘yxatga olish blankini imzolash ushbu Shartnomani tuzish vaqti hisoblanadi,
shuningdek ushbu
Shartnomani tuzish uchun elektron ariza yuborilganda Operator tegishli axborot resurslari ma’lumotlaridan foydalanadi.
3.4. Yuqoridagi usullar orqali shartnoma imzolar ekan, Abonent quyidagilarni tasdiqlaydi:
a) Operator bilan Shartnomani ixtiyoriy ravishda, to‘la-to‘kis tuzayotganligi hamda uning barcha shartlarini biron-bir chegirishlar,
istisnolar va/yoki cheklovlarsiz batamom qabul qilayotganligi;
b) Ko‘rsatilgan Tarif rejasining shartlari, shuningdek Alohida xizmatlar to‘plamlari yoki boshqa Aloqa xizmatlarining shartlari,
jumladan Alohida toifadagi abonent raqamini berish shartlari va tartibi bilan tanishganligi hamda ularga roziligini bildiradi.
3.5. Dastlabki bo‘nak to‘lovi 3 (uch) kalendar kun mobaynida kiritilmasa, bu holat Abonent Shartnomani rad etganligini bildiradi.
Basharti Dastlabki bo‘nak to‘lovi belgilangan muddat mobaynida to‘liq hajmda kiritilmagan bo‘lsa, qisman kiritilgan summa
ushbu Shartnomaning 7.12-bandida ko‘zda tutilgan tartibda qaytarib beriladi.
3.6. Shartnoma shartlariga o‘zgartishlar Operator tomonidan bir tomonlama tartibda, tegishli axborotni Operatorning Veb-saytida
joylashtirish, ommaviy axborot vositalarida e’lon qilish yo‘li bilan, shuningdek Operatorga maqbul boshqa usullarda kiritiladi.
Abonent to‘g‘risidagi ma’lumotlar o‘zgargani munosabati bilan Shartnomaga o‘zgartishlar Operator tomonidan qo‘shimcha haq
undirmasdan kiritiladi.
3.7. Abonent Shartnomani o‘zi istagan vaqtda bir tomonlama tartibda bekor qilishga haqli. Lekin Abonent bu haqda Operatorni
kamida 10 (o‘n) ish kuni oldindan xabardor qilishi hamda Aloqa xizmatlari uchun Operator oldidagi mavjud qarzini uzishi shart.
3.7.1. Shartnoma bekor qilingandan keyin Аbonent raqamini Operator tarmog‘idan Operator (provayder) retsipientning tarmog‘iga
ko‘chirishda abonentning shaxsiy hisob varag‘idagi mablag‘larni qaytarish Operator tomonidan ushbu shartnomaning 7.12.
bandiga muvofiq amalga oshiriladi.
3.8. Operator quyidagi hollarda Shartnomani bir tomonlama tartibda bekor qilishga haqli:
a) Abonent Bo‘nak to‘lovini Aloqa xizmatlarini ko‘rsatish to‘xtatilgan sanadan boshlab surunkasiga 60 (oltmish) kun mobaynida
amalga oshirmaganda (qarzni so‘ndirmaganda);
b) ijro uchun imkoniyat bo‘lmaganda (Operator tarmog‘iga kirish imkonini berishning yoki Abonent so‘ragan Aloqa xizmatlarini
ko‘rsatishning Texnik imkoniyatidan maxrum bo‘linganda);
v) Abonent Shartnomada belgilangan Aloqa xizmatlaridan, xususan GSM-shluzlardan foydalanish qoidalarini buzganda. Bunda
Abonent Operatorga yetkazilgan zararni qoplash majburiyatini oladi;
g) Abonent vafot etganda;
d) davlat organining hujjati qabul qilinib, buning oqibatida Taraflar o‘z majburiyatlarini bajarishlari imkonsiz bo‘lib qolganda;
e) Abonent 90 (to‘qson) kalendar kun mobaynida mobil aloqa xizmatlaridan foydalanish huquqini
beruvchi tranzaksiyalarni
amalga oshirmaganda;
j) Abonent Operator tarmog‘ida ovozli trafik uzatilishi tartibini buzganida;
z) Shartnomada va (yoki) qonun hujjatlarida ko‘zda tutilgan boshqa hollarda.